Ostrihomsko-budapeštianska arcidiecéza

Ostrihomsko-budapeštianska arcidiecéza () je arcibiskupstvo v Maďarsku. Od 7. decembra 2002 až doteraz na jej čele stojí arcibiskup Péter kardinál Erdő.

Zaberá územie od Ostrihomu po Budapešť v celkovej rozlohe , na ktorom býva (2003) 2 094 000 obyvateľov, z toho 60% katolíkov (1 258 000). 

V súčasnosti sa člení na 16 dekanátov, v ktorých je spolu 151 farností (apríl 2004). 
Ako sufragánne diecézy sú jej podriadené diecézy Győr (Ráb), Székesfehérvár (Stoličný Belehrad) a v minulosti (do roku 2015) aj gréckokatolícka eparchia (dnes archieparchia)Hajdúdorog.

 Dejiny 
Do roku 1918 pozri samostatný článok Ostrihomská arcidiecéza.

Po prvej svetovej vojne, rozpade Uhorska a vzniku Česko-Slovenska sa väčšina územia arcidiecézy dostala mimo hraníc Maďarska. Táto časť arcidiecézy bola vyčlenená do samostatnej apoštolskej administratúry so sídlom v Trnave. Formálne boli cirkevno-právne pomery doriešené až v roku 1977, keď vznikla na území Slovenska Bratislavsko-trnavská rímskokatolícka arcidiecéza. 

Od 31. mája 1993 sa Ostrihomská arcidiecéza na základe apoštolskej konštitúcie Hungarorum gens pápeža Jána Pavla II. oficiálne nazýva Ostrihomsko-budapeštianska arcidiecéza.
 Arcibiskupi (od roku 1918) 
 Meno Menovanie Ukončenie funkcie PoznámkaJán Černoch13. december 1912† 25. júl 1927kardinál – knieža-prímas, arcibiskupJusztinián Györg Serédi OSB30. november 1927† 29. marec 1945kardinál – knieža-prímas, arcibiskupJózsef Mindszenty2. október 1945 18. december 1973kardinál – knieža-prímas, arcibiskup – odstúpilLászló Lékai12. február 1976† 30. jún 1986kardinál – prímas, arcibiskupLászló Paskai OFM 3. marec 1987 7. december 2002kardinál – prímas, arcibiskup – odstúpil z dôvodu veku podľa Kán. 401 - § 1.Péter Erdő7. december 2002 doterazkardinál – prímas, arcibiskup

 Externé odkazy 

 www.catholic-hierarchy.org (po anglicky)
 Oficiálna stránka arcidiecézy (len po maďarsky)
 Mapa arcidiecézy


Kategória:Budapešť
Kategória:Ostrihom
Kategória:Rímskokatolícke arcidiecézy